चूरू से अपहरण किए गए युवक को तारानगर में बरामद किया
वार्ड31 में रविवार रात अहपरण किए गए युवक को तारानगर में बरामद कर एक आरोपी को गिरफ्तार किया गया। पुलिस की नाकाबंदी और सतकर्ता के चलते युवक का अपहरण करने वाले युवक गाड़ी को छोड़कर भाग निकले। पुलिस ने गाड़ी को भी जब्त कर लिया।
तारानगर एसएचओ संदीप शर्मा ने अपरहण किए गए युवक एक आरोपी को पकड़ा, दूसरी ओर आरोपियों का पीछा करते तारानगर पहुंचे शहर कोतवाल ने युवक को बरामद कर आरोपी को गिरफ्तार कर लिया। इससे पहले अपहरण की सूचना मिलने पर एसपी के निर्देश पर जिले के सभी थानों के साथ साथ सीमावर्ती जिलों के थानों को भी नाकाबंदी करने की सूचना दी गई। मामले को लेकर देर रात तक डीएसपी सीताराम माहिच भी कोतवाली में डेरा डाले रहे। शहर कोतवाल भूपेंद्रकुमार के अनुसार शनिवार रात सूचना मिली कि वार्ड 31 से अकरम नाम के एक युवक का गाड़ी में आए कुछ युवक अपहरण कर ले गए। पुलिस ने सूचना मिलते नाकाबंदी करवाई और पुलिस की गाड़ियां आरोपियों की गाड़ी के पीछे लग गई। दूधवाखारा पुलिस ने भी नाकाबंदी कर दी, ताे आरोपी टमकोर जाने वाले रास्ते पर भागने लगे।
इस पर मलसीसर थाने को नाकाबंदी की सूचना दी। दूसरी ओर आरोपी तारानगर रास्ते पर भागने लगे। पुलिस के पीछा करते देख आरोपी तारानगर के पास रामपुरा के पास गाड़ी को छोड़कर भाग गए। बाद में तारानगर पुलिस ने अपहरण किए गए युवक और एक आरोपी सुनील उर्फ सोनू सुनार निवासी पूनिया कॉलोनी, चूरू को पकड़ लिया। अपरहरण किए गए युवक अकरम ने पुलिस को बताया कि वह फिलहाल मुंबई में रहता है और घर में शादी होने के चलते चूरू आया हुआ था। शनिवार रात वह मोहल्ले की ही एक दुकान पर खड़ा था। उसी दौरान गाड़ी में सवार हो कर आए सुनील उर्फ सोनू सहित निरंजन, देवकरण उर्फ देवला, रामरतन, गुटिया, अजय निवासी चूरू पुरानी रंजिश को लेकर उसका अपहरण कर ले गए। आरोपियों ने उसके साथ सरियों, रोड डंडों से मारपीट की और उसका मोबाइल दो हजार रुपए छीन लिए। पुलिस ने अपहरण, डकैती सहित विभिन्न धाराओं में मामला दर्ज कर फरार आरोपियों की तलाश शुरू कर दी। शहर कोतवाल ने बताया कि अारोपियों की गिरफ्तारी को लेकर संभावित स्थानों पर दबिश दिए जाने के साथ साथ उनका सहयोग करने वालों का भी पता लगाया जा रहा है।
hin_Deva hin_Deva hin_Deva hin_Deva